Kompyuter xavfsizligi bo‘yicha mustaqil mutaxassis, texaslik Kris Vikeri internetda AQShning 191 mln saylovchisi haqidagi ma’lumotlar bazasini aniqladi, deb xabar bermoqda Daily Mail nashri. Vikerining aytishicha, bu ma’lumotlar bazasi tasodifan aniqlangan va uning egasi noma’lumligicha qolmoqda. Ayni paytda Vikeri maxsus xodimlar bilan uning shaxsini aniqlash bilan shug‘ullanmoqda. Vikerining aytishicha, “bunday katta miqdordagi ma’lumot to‘plangani” unda xavotir uyg‘otmoqda.